Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 727/14/8803	Košice II, 4.5.2015
EEČ : 2-64-135-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: riadič DZV
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Obecný úrad Petrovce, číslo účtu 30724552/0200 (VÚB) 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: riadič DZV
realizované policajtom Odd.výkonu služby DI OR PZ XXXXX pod spisovou značkou ORP-XXXXX
V trestnej veci vedenej proti obvinenému XXXXX, nar. XXXXX  pre prečin  ublíženia na zdraví podľa § 158  Trestného zákona ktorého sa dopustil na tom skutkovom základe, že

	- dňa 01.10.2014 o 18.45 hod. viedol osobné   motorové vozidlo zn. XXXXX XXXXX  EČV XXXXX v Košiciach po ul. Ondavskej v smere k ul. Považskej, kde na križovatke ulíc Ondavská - Považská pri odbočovaní vpravo na ul. Považskú narazil do chodkyne XXXXX, ktorá prechádzala cestu z ľavej strany na pravú so smeru jazdy vodiča po riadne vyznačenom priechode pre chodcov, pričom pri dopravnej nehode utrpela ľahkú ujmu na zdraví a to podvrtnutie pravého kolena ťažkého stupňa s natrhnutím vonkajšieho postranného väzu pravého kolena a pomliaždenie ľavého lakťa s dobou liečenia do 42 dní. 

Odôvodnenie: 
	Uznesením  povereného príslušníka  OR PZ, ODI - ODN, sp. zn. ORP-XXXXX  zo dňa 18.11.2014  bolo vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený XXXXX a poškodená XXXXX vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený XXXXX dopravnú nehodu ohlásil v poisťovni XXXXX Bratislava. Poškodená XXXXX  prehlásila, že od obvineného nežiada náhradu škody, ktorú jej spôsobil prečinom podľa § 158 Tr. zákona, pretože  obvinený urobil opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení platných predpisov.

	Obvinený XXXXX zložil na účet Okresnej prokuratúry XXXXX XXXXX finančnú čiastku vo výške 300,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech Obecného úradu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

           Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý  nebol súdne trestaný a  má od roku 2008 tri záznamy v evidenčnej karte vodiča, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná (§ 185 a nasl. Tr. poriadku). 

JUDr. Igor Tokár
prokurátor